
Лэжьыгъэр хъумэным и дунейпсо махуэм теухуа мазэ лэжьыгъэ къызэрыхалъхьам къыхэкIыу, Лэжьыгъэр хъумэнымкIэ IуэхущIапIэхэм я зэдай республикэ комиссэм IэнатIэ унафэщIхэм, лэжьакIуэ гупхэм, къэрал властым и гъэзэщIакIуэ къудамэхэм, муниципальнэ
районхэмрэ къалэ округхэмрэ я щIыпIэ
администрацэхэм, Къэбэрдей-Балъкъэр
Республикэм и профсоюз организацэхэм
Зэрызахуигъазэ
Фэбжьхэмрэ узыфэ гъэтIылъахэмрэ егъэлеяуэ зэрыкуэдым дунейпсо жылагъуэр зэригъэпIейтейм, лэжьыгъэр хъумэным пыщIа Iуэхухэм иджыри хуэфащэ гулъытэ зэримыгъуэтым къыхэкIыу, ЛэжьыгъэмкIэ къэрал зэхуаку зэгухьэныгъэм мэлыжьыхьым и 28-р Лэжьыгъэр хъумэным и дунейпсо махуэу игъэуващ икIи 2003 гъэ лъандэрэ илъэс къэс ягъэлъапIэ.
Лэжьыгъэм и пщIэм хэзыгъахъуэ концепцэр пхыгъэкIыныр мы зэманым абы и къалэн нэхъыщхьэ дыдэхэм ящыщщ.
И мыхьэнэр къилъытэу ЛэжьыгъэмкIэ къэрал зэхуаку организацэм къыхилъхьа «Узыфэ гъэтIылъахэр профилактикэ щIын» и къыхуеджэныгъэр, Урысей Федерацэри яхэту, дунейм и къэрал куэдым щыдаIыгъ. Къэбэрдей-Балъкъэрми ар къищтэн хуейщ, сыту жыпIэмэ, республикэм и экономикэм зиужьыныр IэнатIэ Iутхэм я гъащIэмрэ я узыншагъэмрэ фIэкIыпIэншэу хъумэным пыщIауэ къызэгъэпэщыпхъэщи.
А махуэм къэралищэм щIигъум щрагъэкIуэкIынущ лэжьапIэм къыщыхъу щIэщхъухэр, узыфэ гъэтIылъахэр къызыхэкI щхьэусыгъуэхэр жылагъуэхэм я деж хэIущIыIу зэрыщащIыну Iуэхугъуэхэр.
IэнатIэ унафэщIхэм, лэжьакIуэ гупхэм, къэрал властым и гъэзэщIакIуэ къудамэхэм, муниципальнэ районхэмрэ къалэ округхэмрэ я администрацэхэм я Iэтащхьэхэм, Къэбэрдей-Балъкъэр Республикэм и профсоюз организацэхэм захудогъазэ цIыхухэр фэбжьхэмрэ узыфэхэмрэ ящыхъумэным я къарур хузэщIагъэуIуэну, а махуэм теухуа зэIущIэхэр, семинархэр, гъэлъэгъуэныгъэхэр, еплъыныгъэ-зэпеуэхэр зэхашэну, хъыбарегъащIэ Iэмалхэр къагъэсэбэпыну, районым Лэжьыгъэр хъумэнымкIэ и махуэ, къалэм Лэжьыгъэр хъумэнымкIэ и махуэ, IуэхущIапIэм Лэжьыгъэр хъумэнымкIэ и махуэ ирагъэкIуэкIыну, апхуэдэу IэнатIэхэм я шынагъуэншагъэр зыхуэдэр къэпщытэным, лекцэхэм къахуеджэным, лэжьыгъэр хъумэнымкIэ законодательствэм къигъэувхэм хэгъэгъуэзэным, нэгъуэщIхэми теухуа Iуэхугъуэхэри къызэщIиубыдэу, дэтхэнэ организацэми Лэжьыгъэр хъумэным и махуэ къыщызэрагъэпэщыну.
УнафэщI псори къыхудоджэ лэжьыгъэр хъумэнымкIэ IэщIагъэлI нэхъыфIхэр, лэжьыгъэр хъумэнымкIэ комиссэхэм хэтхэр, IэнатIэхэм щысакъхэр, фэбжьыншэу щылажьэхэр щIыхь тхылъкIэ, фIыщIэ тхыгъэкIэ, ахъшэ саугъэткIэ, фэеплъ тыгъэ лъапIэкIэ ягъэпэжэну.
IэнатIэ пэрытхэм я шынагъуэншагъэмрэ я узыншагъэмрэ хъумэныр къызэгъэпэщыныр Урысей Федерацэм и КонституцэмкIэ къэралым щащIа пщэрылъ нэхъыщхьэ дыдэхэм ящыщщ.
КъБР-м Лэжьыгъэмрэ социальнэ зыужьыныгъэмкIэ и министерствэм и пресс-IуэхущIапIэ.
